cyanic-selkie/wikianc huggingface dataset:
แซรอสดวงอาทิตย์ที่ 131
อุปราคาเงามืด
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
มุมประกอบสองมุมฉาก
อัตราส่วนตรีโกณมิติ
ฟังก์ชันไซน์ของแต่ละมุมของมุมประกอบสองมุมฉากจะเท่ากันเสมอ ส่วนฟังก์ชันโคไซน์และฟังก์ชันแทนเจนต์ (ยกเว้นค่าไม่นิยาม) จะเท่ากันในขนาดแต่มีเครื่องหมายตรงข้าม
แหล่งข้อมูลอื่น
Kõrvunurgad גאומטריה
เหตุโจมตีสถานีรถไฟชาปลือแน
ในวันที่ 24 สิงหาคม พ.ศ. 2565 ซึ่งเป็นวันฉลองการประกาศเอกราชของประเทศยูเครน สถานีรถไฟและบ้านเรือนข้างเคียงในนิคมชาปลือแน แคว้นดนีปรอแปตร็อวสก์ ถูกกองทัพรัสเซียยิงถล่ม ส่งผลให้มีผู้เสียชีวิตอย่างน้อย 25 คน (รวมถึงเด็กอายุ 6 ปี และ 11 ปี) และมีผู้บาดเจ็บประมาณ 31 คน
ภูมิหลัง
สถานีรถไฟชาปลือแนตั้งอยู่ในเส้นทางอพยพทางรถไฟของพลเรือนยูเครนจากเมืองปอกร็อวสก์ในแคว้นดอแนตสก์ทางภาคตะวันออก ไปยังเมืองลวิวในแคว้นลวิวทางภาคตะวันตก
การโจมตี
ในช่วงบ่ายของวันที่ 24 สิงหาคม พ.ศ. 2565 กองทัพรัสเซียก่อเหตุยิงโจมตีนิคมชาปลือแนด้วยขีปนาวุธ 5 ลูก ขีปนาวุธลูกแรกพุ่งตกใส่บ้านหลังหนึ่ง ส่งผลให้ผู้หญิงและเด็กชายอายุ 11 และ 13 ปี ถูกฝังอยู่ใต้ซากปรักหักพัง ชาวบ้านช่วยเหลือผู้หญิงและเด็กชายอายุ 13 ปีออกมาได้ แต่เด็กชายอายุ 11 ปีเสียชีวิต ขีปนาวุธลูกอื่น ๆ พุ่งไปทางสถานีรถไฟชาปลือแน โดยลูกที่สองสร้างความเสียหายแก่ตัวสถานีและอาคารสาธารณูปโภคของการรถไฟ ส่วนลูกที่เหลือพุ่งใส่ตู้รถไฟโดยตรง ส่งผลให้ไฟลุกท่วมตู้รถไฟ 5 ตู้
ผู้เสียชีวิต
ในเบื้องต้นทราบว่ามีผู้เสียชีวิต 15 คนและบาดเจ็บอีก 50 คนจากเหตุโจมตี ต่อมาจำนวนผู้เสียชีวิตเพิ่มขึ้นเป็น 22 คน โดย 5 คนในจำนวนนี้ถูกไฟคลอกในรถยนต์ (มีเด็กอายุ 6 ปีรวมอยู่ด้วย) ในคืนวันที่ 25 สิงหาคม หน่วยกู้ภัยยังคงพยายามดับเพลิงและปฏิบัติการค้นหา ในเช้าวันที่ 25 สิงหาคม จำนวนผู้เสียชีวิตเพิ่มขึ้นเป็น 25 คน ในจำนวนนี้เป็นพนักงานการรถไฟ 3 คน
ปฏิบัติการค้นหาและกู้ภัยเสร็จสิ้นเมื่อวันที่ 26 สิงหาคม
ปฏิกิริยา
ระหว่างการแถลงผ่านทางวิดีโอในการประชุมคณะมนตรีความมั่นคงแห่งสหประชาชาติ วอลอดือมือร์ แซแลนสกึย ประธานาธิบดียูเครน ประกาศข่าวการโจมตีที่เกิดขึ้นโดยกล่าวว่า "ตู้รถไฟ 4 ตู้ถูกไฟไหม้ ขณะนี้มีผู้เสียชีวิตอย่างน้อย 15 คนและบาดเจ็บประมาณ 50 คน หน่วยกู้ภัยกำลังทำงาน แต่โชคไม่ดีที่จำนวนผู้เสียชีวิตอาจเพิ่มขึ้นอีก นี่คือสิ่งที่พวกเราประสบอยู่ทุกวัน นี่คือวิธีที่รัสเซียเตรียมไว้สำหรับการประชุมครั้งนี้"
แม้จะเป็นที่ปรากฏว่ารัสเซียได้ใช้ขีปนาวุธมากกว่าหนึ่งลูกในการโจมตี แต่กระทรวงกลาโหมรัสเซียก็อ้างว่าฝ่ายตนได้พุ่งเป้าไปที่รถไฟทหารขบวนหนึ่งโดยใช้ขีปนาวุธอิสคันเดียร์เพียงลูกเดียว และการโจมตีของฝ่ายตนได้สังหารทหารยูเครนไป 200 นาย
มณีนุช เสมรสุต
มณีนุช เสมรสุต เป็นนักร้อง ชาวไทย ผู้อำนวยการโรงเรียนสอนศิลปะการใช้เสียงและลีลา กรรมการบริษัทแอนเจิลไมนด์ กรรมการผู้จัดการและผู้ถือลิขสิทธิ์ในบริษัทสตาร์เมเกอร์ กรรมการในการประกวดความสามารถช่วงดันดาราของรายการตีสิบ
ประวัติ
จากนั้นศึกษาต่อที่ เทคนิคการใช้เสียง จาก เบอร์คลี่ - คอลเลจออฟมิวสิค สหรัฐ ทฤษฎีดนตรี จาก คอลเลจ ออฟ โบคาเรธอน รัฐฟลอริด้า อนุปริญญาทางด้านเทคนิคการใช้เสียง จาก Berklee College of Music
นอกจากนี้ยังได้รับการฝึกเสียงกับผู้ฝึกสอนการใช้เสียง สาขาต่าง ๆ ในแคนาดา ในปี 2522 มณีนุช ได้รับรางวัลนักร้องยอดเยี่ยมสมัครเล่นแห่งเอเชีย ในการประกวดที่เกาะฮ่องกง หลังจากนั้นได้ไปศึกษาต่อด้านเทคนิคการใช้เสียง จาก เบอร์คลี่ - คอลเลจ ออฟ มิวสิค ที่เมืองบอสตัน สหรัฐอเมริกา
ชาลเลนเจอร์ 2
เอฟวี 4034 ชาลเลนเจอร์ 2 (FV4034 Challenger 2) เป็นรถถังประจัญบานหลักสัญชาติอังกฤษที่ประจำการอยู่ในกองทัพบกสหราชอาณาจักรและกองทัพบกโอมาน มันถูกออกแบบและสร้างโดยบริษัทวิกเกอร์ส ดีเฟนซ์ ซิสเท็มส์ของอังกฤษ (ตอนนี้เป็นบีเออี ซิสเท็มส์ แลนด์ แอนด์ อาร์มเมนท์ส)
ประวัติ
ชาลเลนเจอร์ 2 เป็นรถถังแบบที่สามในตระกูลชาลเลนเจอร์ โดยรถถังแบบแรกคือเอ30 ชาลเลนเจอร์ เป็นรถถังในยุคสงครามโลกครั้งที่ 2 โดยใช้โครงของรถถังครอมเวลล์พร้อมปืนใหญ่ 17-ปอนด์ รถถังแบบที่สองคือชาลเลนเจอร์ 1 ในช่วงสงครามอ่าวเปอร์เซีย ซึ่งเป็นรถถังประจัญบานหลักของอังกฤษตั้งแต่ช่วงพ.ศ. 2523-2533
61 หญิงสาว ซี
61 หญิงสาว ซี (ชื่อย่อ 61 Vir c) เป็นดาวเคราะห์นอกระบบ วงโคจรที่ 5 ที่ส่องสว่างปรากฏG-type star คือ 61 หญิงสาวดาวเคราะห์ดวงนี้มีมวลขั้นต่ำเป็น 18.2 เท่าของโลก และเป็นหนึ่งในห้าวงโคจรดาวระยะทางไปขณะที่โลกโคจรรอบดวงอาทิตย์ ที่มีระยะทางแม่นยำถึง 0.2175 AU กับความผิดปกติ 0.14 ดาวเคราะห์ดวงนี้มักจะเป็นดาวแก๊สยักษ์เหมือนกับ ดาวยูเรนัส และดาวเนปจูน ดาวเคราะห์ดวงนี้ค้นพบเมื่อ 14 ธันวาคม ค.ศ. 2009 โดยใช้Doppler spectroscopy ถ่ายในหอดูดาวเคก และหอดูดาวดาราศาสตร์ออสเตรเลีย
ชาลเลนเจอร์ 2
ประวัติ
วิกเกอร์ส ดีเฟนซ์ ซิมเท็มส์ได้เริ่มพัฒนารถถังที่จะทำหน้าที่ต่อจากชาลเลนเจอร์ 1 ในปีพ.ศ. 2529 บริษัทวิกเกอร์สได้ยื่นแผนการสร้างชาลเลนเจอร์ 2 อย่างเป็นทางการให้กับกระทรวงกลาโหมของอังกฤษขอเรียกร้องหารถรถถังรุ่นใหม่ รัฐมนตรีว่าการกระทรวงกลาโหมของอังกฤษ จอร์จ ยังเกอร์ ได้ประกาศให้สภาสามัญชนทราบว่า บริษัทวิกเกอร์สจะได้รับสัญญามูลค่า 90 ล้านปอนด์ในการสร้างรถถังตัวอย่างเพื่อนำมาสาธิต ข้อตกลงดังกล่าวเป็นที่ยอมรับในเดือนมกราคม พ.ศ. 2532 การสาธิตประกอบด้วยการทดสอบสามขั้นตอนด้วยกัน โดยจัดขึ้นในเดือนกันยายน พ.ศ. 2532 มีนาคม พ.ศ. 2533 และกันยายน พ.ศ. 2533 เมื่อเสร็จสิ้นการทดสอบบริษัทวิกเกอร์สจะต้องหาบรรลุปัจจัยทั้ง 11 ของรถถัง
ในเดือนมิถุนายน พ.ศ. 2534 หลังจากการแข่งกันกับรถถังแบบอื่นๆ (รวมทั้งเอ็ม1เอ2 เอบรามส์และลีโอพาร์ด 2) กระทรวงกลาโหมของอังกฤษได้วางคำสั่งซื้อรถถัง 127 คันและรถถังสำหรับฝึกอีก 13 คันเป็นมูลค่า 520 ล้านปอนด์ ต่อมาในปีพ.ศ. 2537 ได้มีการสั่งซื้อรถถังอีก 259 คัรและรถถังฝึกขับอีก 9 คัน เป็นจำนวนเงิน 800 ล้านปอนด์ ประเทศโอมานได้สั่งซื้อรถถังชาลเลนเจอร์ 2 จำนวน 18 คันในปีพ.ศ. 2537 และอีก 20 คันในเดือนพฤศจิกายน พ.ศ. 2540
การผลิตเริ่มขึ้นในปีพ.ศ. 2536 โดยมีสถานที่ผลิตหลักสองแห่งคือ พื้นที่เอลส์วิกค์ ทีน และแวร์ และที่บาร์นโบว์ในลีดส์ มีผู้ทำสัญญารับช่วงกว่า 250 ราย รถถังคันแรกถูกส่งมอบในเดือนกรกฎาคม พ.ศ. 2537
อาวุธ
ชาลเลนเจอร์ 2 มีอาวุธหลักเป็นปืนใหญ่แอล30เอ1 ขนาด 120 มม. ซึ่งเป็นปืนรุ่นถัดจากปืนใหญ่แอล11 ของรถถังชิฟเทนและชาลเลนเจอร์ 1 ปืนถูกทำขึ้นจากเหล็กที่ผ่านกระบวนการนำกลับมาหลอมใหม่ในแสลกพร้อมภายในที่เป็นโครเมียมอัลลอยที่มีความแข็งแกร่งสูง ปืนนี้มีระบบขับไอเสียและความคุมโดยระบบอิเลคทรอนิกส์ทั้งหมด ป้อมปืนสามารถหมุนได้ 360 องศาภายใน 9 วินาที
สิ่งที่ปืนนี้แตกต่างจากรถถังคันอื่นๆ ในกลุ่มนาโต้ก็คือ มันเป็นปืนที่มีลำกล้องเกลียว เพราะว่ากองทัพบกอังกฤษนั้นใช้กระสุนหัวอัดทำลายด้วยระเบิดแรงสูง (high explosive squash head) กระสุนดังกล่าวสามารถยิงได้ไกลกว่ากระสุนเจาะเกราะทั่วไปและสามารถจัดการกับอาคารและพาหนะหุ้มเกราะขนาดเบาได้อย่างมีประสิทธิภาพ
ในตัวรถถังจะบรรจุกระสุนปืนใหญ่ไว้ทั้งหมด 49 นัด ประกอบด้วยกระสุนเจาะเกราะพลังงานจลน์ แอล27เอ1 กระสุนหัวอัดทำลายด้วยระเบิดแรงสูง แอล31 และกระสุนฟอสฟอรัสขาว แอล34 การบรรจุกระสุนยังคงใช้วิธีบรรจุกระสุนและตัวประจุแยกจากกัน สำหรับกระสุนเกราะเกราะทั่วไปจะใช้ตัวประจุติดไฟง่าย และตัวประจุแบบครึ่งวงกลมใช้กับกระสุนระเบิดแรงสูงและกระสุนฟอสฟอรัส ท่อระบายอากาศจะถูกใช้เพื่อเริ่มต้นการยิงปืนใหญ่ การยิงอาวุธหลักจึงมีด้วยกันสามขึ้นตอนคือ บรรจุตัวกระสุน ตัวประจุ และท่อปล่อยความดัน
ชาลเลนเจอร์ 2 ยังมีอาวุธรองเป็นปืนกล แอล94เอ1 อีเอ็กซ์-37 ขนาด 7.62 มม.ที่ข้างกระบอกปืนใหญ่ และปืนกลแอล37เอ2 ที่บนฝาปิดพลบรรจุกระสุน รถถังบรรทุกกระสุนขนาด 7.62 มม.ทั้งหมด 4,200 นัด
การควบคุมการยิงและการมองเห็น
รถถังนี้ใช้ตัวควบคุมการยิงด้วยคอมพิวเตอร์แบบดิจิตอลของเจเนรัล ไดนามิกส์ที่ประกอบด้วยตัวประมวลผล 32-บิต พร้อมกับฐานข้อมูลเอ็มไอแอล เอสทีดี1553บี ที่สามารถรองรับระบบเพิ่มเติมได้ เช่น ระบบควบคุมข้อมูลสนามรบ
ผู้บัญชาการรถถังสามารถมองเห็นได้เป็นมุมกว้างด้วยกล้องซาเจม วีเอส 580-10 พร้อมเครื่องวัดระยะด้วยเลเซอร์ มีระยะมองบนล่างที่ +35° ถึง −35° พร้อมกล้องหักสายตาอีก 8 ตัวเพื่อมองให้เห็น 360 องศารอบรถถัง
กล้องจับความร้อนและศูนย์เล็งปืนแบบทอกส์ 2 (TOG II) ของบริษัทเธลส์ทำให้รถถังสามารถมองเห็นในเวลากลางคืนได้ รูปภาพที่เป็นความร้อนจะถูกแสดงบนหน้าจอของพลปืนและผู้บัญชาการรถถัง พลปืนจะมาสามารถหาระยะได้ด้วยเครื่องหาระยะด้วยเลเซอร์ที่มีพิสัยตั้งแต่ 200 เมตรถึง 10 กิโลเมตร นอกจากนี้ยังมีกล้องหักสายตาที่สามารถขยายความคมชัดของภาพสำหรับพลขับในตอนกลางคืนอีกด้วย
การป้องกัน
ชาลเลนเจอร์ 2 เป็นหนึ่งในรถถังที่มีเกราะหนาที่สุดและมีการป้องกันดีที่สุดในโลก ป้อมปืนและตัวรถใช้เกราะช็อบแฮมรุ่นสอง (หรือดอร์เชสเตอร์) ที่รายละเอียดยังคงเป็นความลับ ระบบป้องกันอาวุธนิวเคลียร์ ชีวภาพ และเคมีถูกติดตั้งไว้ที่ตัวป้อมปืน
ทั้งสองด้านข้างของป้อมปืนมีเครื่องยิงระเบิดควันแอล8 ติดตั้งอยู่ นอกจากนี้ชาลเลนเจอร์ 2 นั้นสามารถสร้างม่านควันได้ด้วยการฉีดน้ำมันดีเซลเข้าไปที่ท่อไอเสีย
ลูกเรือและการอำนวยความสะดวก
กองทัพบกอังกฤษยังคงใช้ลูกเรือ 4 คนเหมือนเดิม โดยรวมพลบรรจุด้วย เพราะว่าหลังจากการทำการประเมินความเสี่ยงแล้ว การใช้เครื่องบรรจุกระสุนอัตโนมัตินั้นจะเป็นการเพิ่มความเสี่ยงในสนามรบ การผิดพลาดของกลไกและระยะเวลาในการซ่อมบำรุงนั้นเป็นสิ่งแรกที่กังวล
เช่นเดียวกับรถถังของอังกฤษตั้งแต่รถถังเซนจูเรียน ชาลเลนเจอร์ 2 มีที่ทำน้ำร้อนสำหรับชงชาและในการประกอบอาหารถุง สิ่งนี้เป็นที่นิยมทั่วไปสำหรับยานเกราะในกองทัพอังกฤษและยังเป็นเอกลักษณ์ของสหราชอาณาจักรอีกด้วย
ประวัติการใช้งาน
ในช่วงการบุกอิรักในปีพ.ศ. 2546 ไม่มีรถถังชาลเลนเจอร์ 2 คันใดถูกทำลายโดยข้าศึก มีเพียงหนึ่งคันเท่านั้นที่ถูกระเบิดจากระเบิดแสวงเครื่อง โชคร้ายที่รถถังคันดังกล่าวไม่ได้ติดตั้งเกราะ"ดอร์เชสเตอร์" ทำให้พลขับได้รับบาดเจ็บ ในการปะทะกันครั้งหนึ่งในบริเวณเมือง รถถังชาลเลนเจอร์ 2 คันหนึ่งถูกโจมตีด้วยปืนกลและอาร์พีจี ช่องมองของพลขับถูกทำลายและช่องมองที่เหลือถูกทำลายในขณะที่กำลังล่าถอย ทำให้ตีนตะขาบของรถถังตกลงไปในคูน้ำ รถถังถูกยิงด้วยอาร์พีจี 14 ลูกในระบะประชิดและถูกยิงด้วยอาวุธต่อต้านรถถังมิลานอีกหนึ่งลูก ลูกเรือทั้งหมดรอดชีวิตอย่างปลอดภัยภายในรถถังและได้รับการช่วยเหลือในเวลาต่อมา หลังจากการซ่อมแซมนานหกชั่วโมงรถถังคันดังกล่าวจึงกลับมาใช้งานได้ ในอีกเหตุการณ์หนึ่งมีรถถังชาลเลนเจอร์ 2 ที่ถูกยิงด้วยอาร์พีจีถึง 70 ลูกแต่สามารถรอดมาได้
ในเดือนสิงหาคม พ.ศ. 2549 ที่อัล-อะมาราห์ อาร์พีจี-29 ลูกหนึ่งได้ยิงทะลุเข้าส่วนหน้าของรถถังบริเวณห้องคนขับ ทำให้พลขับเสียเท้าทั้งสองข้างและมีลูกเรืออีกสองคนได้รับบาดเจ็บ แต่พลขับสามารถเข้าเกียร์ถอยหลังและถอยกลับไปที่ค่ายที่ห่างไป 2.4 กิโลเมตรได้ เหตุการณ์ดังกล่าวไม่ถูกประกาศสู่สาธารณะจนกระทั่งถึงเดือนพฤษภาคม พ.ศ. 2550 โดยทางกระทรวงกลาโหมอังกฤษได้ออกมากล่าวว่า "เราไม่เคยอ้างว่าชาลเลนเจอร์ 2 นั้นไม่สามารถถูกเจาะทะลุได้"
มีรถถังชาลเลนเจอร์ 2 สองคันที่ได้รับความเสียหายและอีกหนึ่งคันถูกทำลาย:
เพื่อที่จะป้องกันเหตุการณ์เหล่านี้ในอนาคต รถถังชาลเลนเจอร์ 2 จึงได้รับการยกระดับที่มีเกราะแบบใหม่และเกราะเสริมที่ผลิตโดยบริษัทราฟาเฟล แอดวานซ์ ดีเฟนซ์ ซิสเทมส์ของอิสราเอล ปัจจุบันเมื่อใช้ในปฏิบัติการ ชาลเลนเจอร์ 2 จะได้รับการติดตั้งให้เป็นระบบมาตรฐานมากขึ้นและเสริมด้วยการยกระดับของเกราะและระบบอาวุธ
คลิป
โครงการพัฒนาอาวุธของชาลเลนเจอร์หรือโครงการคลิป (Challenger Lethality Improvement Programme) เป็นโครงการที่แทนที่ปืนใหญ่ลำกล้องเกลียว แอล30เอ1 ด้วยปืนใหญ่ลำกล้องเกลี้ยงไรน์เมทัลล์ แอล55 ขนาด 120 มม.ที่ใช้โดยรถถังเลพเพิร์ด 2เอ6 การเปลี่ยนมาใช้ปืนลำกล้องเกลี้ยงนั้นทำให้ชาลเลนเจอร์ 2 สามารถใช้กระสุนของนาโต้ซึ่งผลิตโดยอเมริกาและเยอรมนีได้ กระสุนเหล่านี้ประกอบด้วย กระสุนเจาะเกราะด้วยพลังงานจลน์ที่ทำจากทังสเตน ซึ่งไม่มีปัญหาทางด้านสิ่งแวดล้อมและการเมืองเหมือนกระสุนยูเรเนี่ยมเสื่อมอายุ ด้วยสายการผลิตกระสุนขนาด 120 มม.ในสหราชอาณาจักรที่ปิดตัวไปเป็นปี ทำให้จำนวนกระสุนของแอล30เอ1 นั้นมีจำกัด นับเป็นโชคดีที่ในปี พ.ศ. 2552 ได้มีการทดสอบกระสุนหัวระเบิดแรงสูงที่ผลิตขึ้นใหม่ในเบลเยี่ยม นี่หมายความว่าชาลเลนเจอร์ 2 สามารถใช้กระสุนทังสเตนและกระสุนหัวระเบิดแรงสูงได้หากจำเป็น ซึ่งเป็นการประหยัดกระสุนของปืนแอล30 ไปได้
มีชาลเลนเจอร์ 2 หนึ่งคันที่ติดตั้งปืนแอล55 และถูกทดสอบเมื่อเดือนมกราคม พ.ศ. 2549 ปืนลำกล้องเกลี้ยงนั้นมีความยาวเดียวกันกับปืนแอล30เอ1 และสามารถติดตั้งได้พอดีกับระบบเดิมของรถถัง การทดสอบในช่วงแรกเผยให้เห็นว่ากระสุนทังสเตน ดีเอ็ม53 ของเยอรมนีนั้นมีประสิทธิภาพมากกว่ากระสุนยูเรเนี่ยมเสื่อมสภาพ จะต้องมีการปรับเปลี่ยนที่เก็บกระสุนและอุปกรณ์จัดการเพื่อรองรับกระสุนแบบใหม่ที่บรรจุกระสุนแบบขั้นตอนเดียว ในปี พ.ศ. 2549 ประเมินกันว่าค่าใช้จ่ายในการติดตั้งปืนไรน์เมทัลล์ให้กับชาลเลนเจอร์ทุกคันในกองทัพบกอังกฤษ มีมูลค่าถึง 386 ล้านปอนด์
การพัฒนาอื่นๆ ประกอบด้วยระบบป้องกันอาวุธนิวเคลียร์ ชีวภาพ และเคมีแบบใหม่
ในเดือนมีนาคม พ.ศ. 2550 กระทรวงกลาโหมอังกฤษได้เชิญให้บริษัทบีเออีเข้าประกวดราคาสำหรับโครงการเสริมความทนทานและความสามารถให้ชาลเลนเจอร์ 2 หรือซีทูซีเอสพี (Challenger 2 Capability Sustainment Program) ซึ่งรวบการยกระดับทั้งหมดไว้ในหนึ่งโครงการ อย่างไรก็ดี เมื่อถึงกลางปี พ.ศ. 2551 โครงการดังกล่าวก็ตกอยู่ในภาวะเสี่ยงต่อการถูกยกเลิกเนื่องจากทางกระทรวงพบกับปัญหาการเงิน
รายชื่อตัวละครสมมติในยุคสามก๊ก
รายชื่อตัวละครสมมติในยุคสามก๊ก แสดงรายชื่อของบุคคลที่เป็นตัวละครสมมติที่ปรากฏในประวัติศาสตร์จีนในยุคสามก๊ก รายชื่อประกอบด้วยตัวละครสมมติที่ปรากฏในวรรณกรรมอิงประวัติศาสตร์จีนเรื่องสามก๊กของล่อกวนตง (คือเป็นตัวละครที่แต่งเสริมขึ้นมา ไม่ปรากฏชื่อในหลักฐานทางประวัติศาสตร์) และชื่อของตัวละครสมมติที่ปรากฏในแหล่งอื่นที่อิงประวัติศาสตร์ยุคสามก๊ก
ชื่อตัวละครที่ปรากฏในวรรณกรรม สามก๊ก เรียงตามลำดับตามการปรากฏชื่อในวรรณกรรม แบ่งตามตอนที่ปรากฏชื่อครั้งแรก (ในรายชื่อนี้แบ่งตอนของวรรณกรรมสามก๊ก เป็น 120 ตอนตามวรรณกรรมฉบับภาษาจีน ต่างจากสามก๊ก ฉบับเจ้าพระยาพระคลัง (หน) ที่แบ่งเป็น 87 ตอน)
กีฬายูโดในโอลิมปิกฤดูร้อน 2012 – ชาย ไม่เกิน 60 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 60 กิโลกรัมชาย
ประเทศที่เข้าร่วมการแข่งขัน
มีนักกีฬาเข้าร่วมแข่งขัน 32 คน จาก 32 ประเทศ
ศูนย์ศึกษาการพัฒนาพิกุลทอง
ประวัติ
ด้วยพื้นที่จำนวนมากในจังหวัดนราธิวาส เป็นที่ลุ่มต่ำมีน้ำขังตลอดปี ดินมีความอุดมสมบูรณ์ต่ำ ซึ่งมีเนื้อที่ ทั้งหมดประมาณ 300,000 ไร่ ประชากรจำนวนมากไม่มีที่ทำกิน แม้เมื่อระบายน้ำออกหมดแล้วยังยากที่จะใช้ประโยชน์ทางการเกษตรให้ได้ผล ทั้งนี้เนื่องจากดินมีสารไพไรท์ทำให้เกิดกรดกำมะถัน เมื่อดินแห้งทำให้ดินเปรี้ยว ควรปรับปรุงดินให้ดีขึ้น ดังนั้นจึงเห็นสมควรที่จะมีการปรับปรุงพัฒนาโดยให้หน่วยงานต่าง ๆ ที่เกี่ยวข้องเข้ามาดำเนินการศึกษา และพัฒนาพื้นที่พรุร่วมกันแบบผสมผสาน และนำผลสำเร็จของโครงการไปเป็นแบบอย่างในการที่จะพัฒนาพื้นที่พรุในโอกาสต่อไป
การสนองพระราชดำริ ได้มีการร่วมประชุมระหว่างจังหวัดนราธิวาส และ สำนักงาน กปร. โดยมีหม่อมเจ้าจักรพันธ์เพ็ญศิริ จักรพันธุ์ เป็นประธาน เพื่อกำหนดนโยบายเกี่ยวกับการจัดตั้งโครงการศูนย์ศึกษาการพัฒนา โดยให้ชื่อว่า "ศูนย์ศึกษาการพัฒนาพิกุลทอง" สำนักงาน กปร. ได้นำนโยบายดังกล่าวไปประสานหน่วยงานที่เกี่ยวข้องเพื่อศึกษาปัญหาในพื้นที่ และสรุปเป็นข้อเสนอแนะโครงการ ขออนุมัติจากคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.) และได้อนุมัติหลักการเมื่อวันที่ 6 มกราคม พ.ศ. 2525
องค์การบริหารส่วนตำบลเขาน้อย
องค์การบริหารส่วนตำบลเขาน้อย อาจหมายถึง
วอลเลย์บอลชายชิงแชมป์โลก 2018
วอลเลย์บอลชายชิงแชมป์โลก 2018 (2018 FIVB Volleyball Men's World Championship) เป็นการแข่งขันครั้งที่ 19 ของวอลเลย์บอลชายชิงแชมป์โลก อยู่ภายใต้การกำกับของสหพันธ์วอลเลย์บอลระหว่างประเทศ ซึ่งรอบสุดท้ายจะจัดขึ้นที่ประเทศอิตาลีและประเทศบัลแกเรีย ระหว่างวันที่ 10–30 กันยายน สำหรับการแข่งขันในช่วงแรกจะจัดขึ้นใน 2 ประเทศ ส่วนรอบรองชนะเลิศและรอบชิงชนะเลิศจะจัดขึ้นในประเทศอิตาลี คาดว่าจะมีทีมที่เข้าร่วมการแข่งขันทั้งหมด 24 ทีม
การคัดเลือก
การคัดเลือกมาจากการคัดเลือกตัวแทนในแต่ละทวีปเพื่อให้ได้ 24 ทีม สำหรับการแข่งขันในประเทศอิตาลีและประเทศบัลแกเรีย โดยอิตาลีและบัลแกเรียผ่านเข้ารอบในฐานะเจ้าภาพ และแชมป์โลก 1 ทีม ส่วนอีก 21 ทีมนั้นมากจากการคัดเลือกของสมาพันธ์วอลเลย์บอลแต่ละทวีป แอฟริกาได้รับสิทธิ์ 3 ทีม เอเชียและโอเชียเนีย 5 ทีม ยุโรป 7 ทีม อเมริกาเหนือ 5 ทีม และอเมริกาใต้ 2 ทีม
ทอล์กโชว์
ทอล์กโชว์ (talk show) หรือ แชตโชว์ (chat show) เป็นรายการโทรทัศน์หรือทางวิทยุที่มีรูปแบบการสนทนาในหัวข้อที่หลากหลาย  โดยมีพิธีกรเป็นผู้ดำเนินรายการและซักถาม โทนของโชว์ถูกออกแบบตามบุคลิกภาพของพิธีกร ซึ่งถือเป็น "เครื่องหมายการค้า" ของโชว์ด้วย โดยส่วนใหญ่ทอล์กโชว์จะมีแขกรับเชิญซึ่งเป็นกลุ่มคนที่มีความรู้หรือมีประสบการณ์ในประเด็นต่าง ๆ ที่สนทนา โดยบางรายการมีการรับสายโทรศัพท์จากทางบ้าน
ในสหรัฐอเมริกา ทอล์กโชว์ที่มีชื่อเสียงเช่น The Oprah Winfrey โดย โอปราห์ วินฟรีย์, The Jerry Springer Show โดย เจอร์รี สปริงเกอร์ เป็นต้น
สำหรับในประเทศไทย ทอล์กโชว์รายการแรก คือ ที่นี่..กรุงเทพ ออกอากาศทางช่อง 5 ในปี พ.ศ. 2534 และรายการที่ออกอากาศยาวนานที่สุดคือ เจาะใจ ทางช่อง 5 ตั้งแต่ปี พ.ศ. 2534 เช่นเดียวกัน และยังคงออกอากาศอย่างต่อเนื่องมาถึงปัจจุบันด้วย จนนับเป็นรายการโทรทัศน์ที่ออกอากาศยาวนานที่สุดในประเทศไทย
3 หนุ่ม 3 มุม
3 หนุ่ม 3 มุม เป็นละครซิตคอม (Situation Comedy) เรื่องแรก ๆ ของประเทศไทย สร้างสรรค์และกำกับการแสดงโดยถกลเกียรติ วีรวรรณ 3 หนุ่ม 3 มุม เป็นเรื่องราวของ 3 หนุ่มพี่น้อง ตัวแทนของคนต่างวัยในสังคม ที่มีความคิดและมุมมองต่างกันในการพบเจอเรื่องราวต่าง ๆ มากมายในสังคม เป็นละครสั้นจบในตอน หรือที่ปัจจุบันเรียกกันว่า "ละครซิตคอม" ได้รับการพูดถึงว่าเป็นละครแนวสร้างสรรค์ สะท้อนปัญหาและเหตุการณ์ของสังคมในยุคนั้นได้ดีเรื่องหนึ่ง รวมถึงสะท้อนให้เห็นถึงความรักความผูกพันของคนในครอบครัว เป็นละครที่มีระยะเวลาการออกอากาศยาวนานมากถึง 8 ปี (พ.ศ. 2534 - 2541) ทำให้ผู้ชมเกิดความผูกพันกับตัวละครทั้ง 3 พี่น้องนี้ จนรู้สึกว่านักแสดงนำทั้ง 3 คน "กบ แท่ง มอส" เป็นพี่น้องกันในชีวิตจริงด้วย
ในช่วงเวลา 8 ปี ของ 3 หนุ่ม 3 มุมนั้น มีผู้เขียนบทโทรทัศน์และผู้กำกับหลายท่านที่มาร่วมสร้างสรรค์ เช่น เขียนบทโทรทัศน์ โดย วาณิช จรุงกิจอนันต์, ชาตรี ชมพู, สลิล เทพพิทักษ์, นิรันดร เลาะห์นะ, สันติ เกษมสิริทัศน์ และกำกับการแสดงโดย ถกลเกียรติ วีรวรรณ, นิพนธ์ ผิวเณร, สรพงษ์ เอื้อชูชัย, กิตติ บุญสกุลศักดิ์, พงษ์ศักดิ์ ฉิมเจริญ, ฉัตรชัย สุรสิทธิ์, วรพล ภักดีวิจิตร เป็นต้น
ใน พ.ศ. 2563 ช่องวัน 31 ได้ประกาศสร้างซิตคอมเรื่องนี้ขึ้นมาอีกครั้งในชื่อ 3 หนุ่ม 3 มุม x2 ออกอากาศทางช่องวัน 31 และดูย้อนหลังผ่านทางแอปพลิเคชัน iQIYI และเว็บไซต์ iQ.com ตอนใหม่ทุกวันเสาร์ 22:15 น. กำกับการแสดงโดย เสกสรรค์ สิงอุไร, ฐิติ เวชบุล
ตัวละคร
3 หนุ่ม 3 มุม เป็นเรื่องราวของ 3 พี่น้อง ตระกูลเบญจวรการ ที่อาศัยอยู่ร่วมกัน
ใน พ.ศ. 2563 ช่องวัน 31 ได้นำซิตคอม 3 หนุ่ม 3 มุม มาทำใหม่ โดยมีการต่อยอดเนื้อเรื่อง โดยทั้ง 3 หนุ่มพี่น้องตระกูลเบญจวรการได้มีลูกชายแล้ว คือ
ระยะเวลาออกอากาศ
ในการกลับมาทำใหม่ในชื่อ "3 หนุ่ม 3 มุม x2" ออกอากาศทุกวันเสาร์ เวลา 20.15 น. หลังจบข่าวในพระราชสำนัก ต่อมาได้ย้ายเวลาออกอากาศเป็น เวลา 11.00 น. ทุกวันเสาร์
คอนเสิร์ต "3 หนุ่ม 3 ไมค์"
เมื่อขึ้นปีที่ 2 ละคร 3 หนุ่ม 3 มุม โด่งดังถึงขีดสุด ทำให้มีการจัดคอนเสิร์ตใหญ่ชื่อ "คอนเสิร์ต 3 หนุ่ม 3 ไมค์" ขึ้นเมื่อวันที่ 14 มีนาคม พ.ศ. 2535 ณ เอ็มบีเคฮอลล์ มาบุญครองเซ็นเตอร์ ซึ่งเป็นสถานที่จัดคอนเสิร์ตขนาดใหญ่ที่สุดในเวลานั้น คอนเสิร์ตประสบความสำเร็จมากจนกระทั่งต้องมีการทัวร์คอนเสิร์ต 3 หนุ่ม 3 ไมค์ ตามเมืองใหญ่ไปทั่วประเทศ
โฆษณาชุด "3 หนุ่ม 3 มุม ทั่วไทย"
พ.ศ. 2545 3 หนุ่ม 3 มุม - กบ แท่ง มอส กลับมาฮือฮา อีกครั้งกับซีรีส์โฆษณาเครือข่ายโทรศัพท์เคลื่อนที่ DTAC ชุด "3 หนุ่ม 3 มุม ทั่วไทย" จำนวนทั้งสิ้น 27 เวอร์ชันออกอากาศทางสถานีโทรทัศน์ทุกช่องตลอดเดือนมกราคม โดยออกวันละ 1 ตอน และสร้างกระแสตอบรับเป็นอย่างดี
การออกโทรทัศน์
หลังจาก 3 หนุ่ม 3 มุม ได้อวสานไป แต่แฟน ๆ ยังคงเรียกร้องการกลับมาของ 3 หนุ่ม 3 มุม กบ-แท่ง-มอส ทำให้ตลอดสิบปีหลังจากละครอวสานไป กบ-แท่ง-มอส ยังคงถูกเชิญไปออกรายการวาไรตี้และทอล์คโชว์ต่าง ๆ อยู่เสมอ ได้แก่ สมอลล์ทอล์ค, วันวานยังหวานอยู่, สะบัดช่อ, ตีสิบ, สาระแน และอื่น ๆ
8 กันยายน พ.ศ. 2545 กบ-แท่ง-มอส ร่วมฉลองในคอนเสิร์ต 10 ปี เอ็กแซ็กท์ ณ อิมแพ็ค อารีน่า เมืองทองธานี ณ คอนเสิร์ตนี้ทั้ง 3 หนุ่มได้ปล่อยมุกตลกว่าเป็นบอยแบนด์ที่มีชื่อย่อว่า ก.ท.ม. หลังจากนี้จึงได้มีการนำไปเป็นคำถามปัญหากวน ๆ ถึงความหมายของตัวย่อดังกล่าว
12 พฤษภาคม พ.ศ. 2549 กบ-แท่ง-มอส ในฐานะ 3 หนุ่ม 3 มุม อีกครั้งในรายการ "ขอบอก" เพื่อฉลองครบรอบ "15 ปี 3 หนุ่ม 3 มุม" หลังจากรายการนี้จึงได้มีความคิดในการกลับมาของ 3 หนุ่ม 3 มุม ในรูปแบบรายการวาไรตี้ โดยมี 3 หนุ่มเป็นพิธีกรด้วยตัวเอง
"3 หนุ่ม 3 มุม วาไรตี้"
แรกเริ่มออกอากาศทุกวันเสาร์ ทาง โมเดิร์นไนน์ทีวี เวลา 12.00-12.50 น. (เทปที่ 1-13) ต่อมาเปลี่ยนเวลาเป็น 13.10-14.00 น. (เทปที่ 14-39) ออกอากาศ 7 เมษายน พ.ศ. 2550 – 29 ธันวาคม พ.ศ. 2550
"3 หนุ่ม 3 มุม ทูไนท์"
ออกอากาศทุกวันพุธ ทางสถานีวิทยุโทรทัศน์กองทัพบก เวลา 22.20-23.10 น. โดยออกอากาศครั้งแรกเมื่อ 16 มกราคม พ.ศ. 2551 – 27 มกราคม พ.ศ. 2553
คอนเสิร์ต 3 หนุ่ม 3 ไมค์ 2008
พ.ศ. 2551 กบ แท่ง มอส กลับมาเปิดคอนเสิร์ตในตำนานอีกครั้งใช้ชื่อว่า "คอนเสิร์ต 3 หนุ่ม 3 ไมค์ 2008" ในวันที่ 3-5 ตุลาคม ณ เมืองไทยรัชดาลัย เธียเตอร์ โดยเปิดการแสดงทั้งหมด 5 รอบ (และยังมีรอบสื่อมวลชนอีก 1 รอบ) คอนเสิร์ตประสบความสำเร็จด้วยดีจากที่เปิดขายบัตร 3 รอบ ต้องมีการเพิ่มอีก 2 รอบ และได้สร้างความประทับใจให้แก่ผู้ชมเป็นอันมาก
"สุภาพบุรุษสุดซอย"
หลังจากที่ 3 หนุ่ม 3 มุม x2 ได้อวสานลง 3 หนุ่มรุ่นลูก (หนึ่ง เฟิร์ส อูโน่) ก็ได้ไปปรากฏตัวอีกครั้งในละครซิตคอมเรื่อง "สุภาพบุรุษสุดซอย" โดยปรากฏตัวครั้งแรกในปี 5 ตอนที่ 4 (พี่ใหญ่เอางาน พี่กลางเอาเงิน น้องเล็กเอาฮา) โดยหนึ่งกับเฟิร์สได้ไปฝึกงานที่บ้านกองสินแก้ว โดยหนึ่งฝึกงานกับเอิร์ธ (อาร์ อาร์ณัตพล) เฟิร์สฝึกงานกับวิน (เต๋า เศรษฐพงศ์) ส่วนอูโน่ตามพี่ ๆ มาดูด้วย และได้ฝากตัวเป็นลูกศิษย์ของซัน (มาร์ช จุฑาวุฒิ) แต่ด้วยทัศนคติที่ต่างกันทำให้เกิดปัญหาขึ้นจนคนอื่น ๆ ต้องปวดหัวไปตาม ๆ กัน
การกลับมาออกอากาศซ้ำ
พ.ศ. 2552 จีเอ็มเอ็ม แกรมมี่ เปิดโทรทัศน์ผ่านดาวเทียม จีเอ็มเอ็มแชนแนล ซึ่งมี แอ็กซ์ แชนแนล ที่ออกอากาศละครของเอ็กแซ็กท์ รวมอยู่ในนั้น 3 หนุ่ม 3 มุม จึงได้กลับมาฉายใหม่ตั้งแต่ตอนแรก โดยเริ่มตอนที่ 1 ของ 3 หนุ่ม 3 มุม ปี 1 ตั้งแต่วันที่ 4 เมษายน พ.ศ. 2552 โดยฉายตอนใหม่ทุกวันเสาร์ - อาทิตย์ เวลา 8.00 น. และ 17.00 น. และวันพฤหัสบดี - ศุกร์ เวลา 10.00 น. และ 16.00 น.
3 หนุ่ม 3 มุม คูณ 2
และให้ทั้ง 3 พี่น้องทำหน้าที่เป็นพ่อเลี้ยงเดี่ยว ส่วนภรรยาของทั้ง 3 พี่น้อง บ้างก็เสียชีวิตไป บ้างก็แยกกันอยู่ โดยใช้ชื่อซิตคอมว่า "3 หนุ่ม 3 มุม คูณ 2" ออกอากาศตั้งแต่วันที่ 1 สิงหาคม พ.ศ. 2563
ประเทศบอสเนียและเฮอร์เซโกวีนาในโอลิมปิกเยาวชนฤดูร้อน 2010
ประเทศบอสเนียและเฮอร์เซโกวีนา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติบอสเนียและเฮอร์เซโกวีนาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศบอสเนียและเฮอร์เซโกวีนาได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
ตำหรับสายเยาวภา
ตำหรับสายเยาวภา เป็นตำราอาหารที่เป็นการรวบรวมตํารับอาหารส่วนพระองค์ของพระเจ้าบรมวงศ์เธอ พระองค์เจ้าเยาวภาพงศ์สนิท ตีพิมพ์ครั้งแรกเมื่อ พ.ศ. 2478 โดยสายปัญญาสมาคม เพื่อเป็นหนังสือแจกในงานพระราชทานเพลิงศพพระเจ้าบรมวงศ์เธอ พระองค์เจ้าเยาวภาพงศ์สนิท
พระยาสีหศักดิ์สนิทวงศ์และหม่อมราชวงศ์เตื้อง สนิทวงศ์ มีความประสงค์ที่จะจัดพิมพ์หนังสือแจกในงานพระราชทานเพลิงศพพระเจ้าบรมวงศ์เธอ พระองค์เจ้าเยาวภาพงศ์สนิท จึงได้ชักชวนพระประยูรญาติและข้าหลวงในพระองค์ เลือกเฟ้นเขียนตำราปรุงอาหาร โดยมีหม่อมราชวงศ์เตื้อง สนิทวงศ์ เป็นผู้รวบรวม และหม่อมหลวงติ๋ว ชลมารคพิจารณ์ กับคุณหญิงติ๊ สีหศักดิ์สนิทวงศ์ ช่วยหม่อมราชวงศ์เตื้อง สนิทวงศ์ คัดแยกหมวดหมู่กับข้าว และช่วยเขียนคำอธิบายวิธีการฝีมือในการจัดปรุงอาหาร หม่อมราชวงศ์ดัน สนิทวงศ์ ช่วยเขียนคำอธิบายคุณสมบัติของวัตถุที่ประกอบอาหารทางเทคนิคโดยละเอียด
ต่อมาสมเด็จพระเจ้าบรมวงศ์เธอ กรมพระยาชัยนาทนเรนทร พระอนุชา ได้ประทานลิขสิทธิ์ของตำราเล่มนี้แก่หม่อมราชวงศ์เตื้อง สนิทวงศ์ อาจารย์ใหญ่คนแรกของโรงเรียนสายปัญญา และเป็นธิดาของพระวรวงศ์เธอ พระองค์เจ้าสายสนิทวงศ์ ภายหลังมีการตีพิมพ์ซ้ำเมื่อ พ.ศ. 2482, พ.ศ. 2494 จนถึง พ.ศ. 2514
เนื้อหาอาจแบ่งได้กว้าง ๆ เป็น 2 กลุ่ม คือ ตํารับอาหารของพระองค์เจ้าเยาวภาพงศ์สนิท ที่ได้รับอิทธิพลจากอาหารฝรั่งและอาหารจีน แต่ทรงดัดแปลงให้เป็นไทย เช่น ซูปผักโหมหรือซุปผักโขม ซุปสาคู และแกงจืดจากผลไม้ไทย เป็นต้น อีกกลุ่มเนื้อหา คือ ตํารับอาหารในสายราชสกุลสนิทวงศ์และผู้ใกล้ชิด สูตรอาหารเช่น อาหารฝรั่งที่มักมีวิธีการทำไม่ซับซ้อน และอาหารไทยบางตำรับที่ลดความซับซ้อนลง มีหลายตํารับที่คิดค้นหรือดัดแปลงขึ้นใหม่ รวมทั้งตั้งชื่อใหม่ด้วย เช่น "แกงตูมี้" และ "ไข่ฟูใจน้อย" เป็นต้น ตํารับในส่วนที่เป็นของสมาชิกในราชสกุลสนิทวงศ์นั้น มีทั้งที่เป็นตํารับของเจ้านายและราชสกุลฝ่ายชาย เช่น พระวรวงศ์เธอ พระองค์เจ้าสายสนิทวงศ์ หม่อมราชวงศ์สุวพันธุ์ สนิทวงศ์ ในขณะที่ตํารับอาหารส่วนใหญ่เป็นตํารับที่ตกทอดมายังสายของสะใภ้ในราชสกุล
ไมตี้ มอร์ฟฟิน พาวเวอร์เรนเจอร์ เดอะมูฟวี่
ไมตี้ มอร์ฟฟิน พาวเวอร์เรนเจอร์ เดอะมูฟวี่ (Mighty Morphin Power Rangers The Movies) ออกฉายเมื่อวันที่ 30 มิถุนายน ค.ศ. 1995 เป็นภาพยนตร์เรื่องแรกของซีรีส์ พาวเวอร์เรนเจอร์ สร้างโดย ทเวนตี้ เซนจูรี่ฟ๊อกช์ ความยาวภาพยนตร์ 95 นาที ขบวนการ สปอร์ตเรนเจอร์ ริวจิไฟว์
รายได้การเข้าชม
สำหรับพาวเวอร์เรนเจอร์ในฉบับภาพยนตร์ได้รับรายได้การเข้าชมทุกประเทศไป15,000,000ล้านดอลลาร์สหรัฐและถือว่าได้รับความนิยมอย่างสูงมากพอสมควร
การตัดศีรษะยอห์นผู้ให้บัพติศมา
การตัดศีรษะยอห์นผู้ให้บัพติศมา (Beheading of John the Baptist) เป็นเหตุการณ์หนึ่งที่ปรากฏในพระวรสารสหทรรศน์ โดยเฉพาะในพระวรสารนักบุญมาระโก เหตุการณ์นี้ทำให้คริสต์ศาสนิกชนยกย่องยอห์นผู้ให้บัพติศมาว่าเป็นมรณสักขี
เหตุการณ์
พระวรสารนักบุญมาระโกระบุว่า ยอห์นผู้ให้บัพติศมาได้วิพากษ์วิจารณ์กษัตริย์เฮโรด อันทีพาส เพราะพระองค์รับนางเฮโรเดียส พระชายาของเจ้าชายฟิลิป พระอนุชา มาเป็นมเหสีของตน นางเฮโรเดียสพยาบาทยอห์นมาก จึงขอให้กษัตริย์เฮโรดจับยอห์นมาประหาร พระองค์ก็จับยอห์นมาขังไว้แต่ยังไม่กล้าประหาร เพราะทรงทราบว่ายอห์นเป็นผู้ศักดิ์สิทธิ์และชอบธรรม และทรงโปรดฟังคำสอนของยอห์นด้วย
วันสำคัญ
คริสตจักรโรมันคาทอลิก ลูเทอแรน และคริสตจักรแห่งอังกฤษ กำหนดให้วันที่ 29 สิงหาคม ของทุกปีเป็น วันระลึกถึงนักบุญยอห์น แบปติสต์ ถูกตัดศีรษะ วันนี้ถูกกำหนดขึ้นมานานแล้ว คาดว่าเก่าแก่เท่ากับวันฉลองการกำเนิดของยอห์นผู้ให้บัพติศมา
งารี
ภูมิศาสตร์
มีพรมแดนติดกับประเทศเนปาลและกัศมีร์ของอินเดีย โดยมีแนวพรมแดนยาว 1,170 กิโลเมตร พื้นดินระดับความสูงเฉลี่ยราว ๆ 4500 เมตร รู้จักกันในนาม "หลังคาของโลก" เทือกเขาหิมาลัย เทือกเขาการาโกรัม และ เทือกเขาคุนหลุน นั้นได้มาบรรจบกันที่นี่แม่น้ำต่างๆในอินเดียหลายแห่งที่สำคัญเช่น แม่น้ำคงคา รวมถึงแม่น้ำยาร์ลุงจังโปภายในประเทศจีนล้วนมีต้นกำเนิดมาจากที่นี่ พื้นที่ผืนน้ำ 12,418 ตารางกิโลเมตร ความยาวแม่น้ำรวม 9,089 กิโลเมตร จึงอุดมไปด้วยทรัพยากรน้ำ
เอเปค 2022
การประชุมเอเปค 2022 (APEC 2022 Thailand) เป็นการประชุมความร่วมมือทางเศรษฐกิจเอเชีย-แปซิฟิก ซึ่งกำหนดจัดขึ้นในประเทศไทย ตลอดทั้งปี พ.ศ. 2565 และการประชุมสุดยอดผู้นำเอเปคกำหนดจัดขึ้นระหว่างวันที่ 18–19 พฤศจิกายน มีผู้เข้าร่วมประชุมจาก 21 เขตเศรษฐกิจ
แนวคิดหลักของการประชุมครั้งนี้คือ "เปิดกว้าง สร้างสัมพันธ์ เชื่อมโยงกัน สู่สมดุล" ประเทศไทยได้นำเสนอโมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือบีซีจี เป็นหัวข้อหลักในการประชุมและจัดทำข้อเสนอไปยังผู้นำเขตเศรษฐกิจ ท่ามกลางการเพิ่มมาตรการรักษาความปลอดภัยอย่างเข้มงวด
กลุ่มต่อต้านการประชุมได้วิพากษ์โมเดลบีซีจีว่าเอื้อผลประโยชน์ต่อนายทุนใหญ่มากกว่าประชาชน อีกทั้งใช้โอกาสนี้ในการประท้วงขับไล่ประยุทธ์ จันทร์โอชา ให้ลาออกจากตำแหน่งนายกรัฐมนตรี และต่อต้านนโยบายของสี จิ้นผิง ประธานาธิบดีจีน ซึ่งเป็นหนึ่งในแขกของรัฐบาลไทยช่วงการประชุมนี้ด้วย แต่มวลชนเสื้อแดงบางส่วนประกาศไม่เข้าร่วมชุมนุมกับกลุ่มต่อต้านดังกล่าว โดยเกิดเหตุการณ์ที่ตำรวจสลายการชุมนุมและจับกุมผู้ประท้วงในระหว่างการประชุม
ภูมิหลัง
ขั้นตอนการเสนอชื่อเป็นเจ้าภาพการประชุมเอเปคครั้งนี้มีจุดเริ่มต้นจาก พ.ศ. 2555 ในการประชุมที่เมืองวลาดีวอสตอค ประเทศรัสเซีย รัฐบาลยิ่งลักษณ์ ชินวัตร ได้เสนอตัวเป็นเจ้าภาพการประชุมเอเปค 2022 ด้วยความหวังที่จะลบภาพเดิมจากการประชุมอาเซียนเมื่อสามปีก่อนหน้า ที่กลุ่มคนเสื้อแดงบุกรุกสถานที่จัดประชุมจนทำให้ต้องยกเลิกการประชุมทั้งหมด โดยคณะรัฐมนตรีมีมติอนุมัติการจัดประชุมเมื่อวันที่ 20 พฤศจิกายน พ.ศ. 2555
เอเปค 2022 เป็นการประชุมแบบพบหน้ากันครั้งแรกในรอบสี่ปี หลังจากการประชุมที่ประเทศชิลีในปี พ.ศ. 2562 ถูกยกเลิกเนื่องจากการประท้วงภายในประเทศ ต่อเนื่องด้วยสถานการณ์โควิด-19 ซึ่งทำให้การประชุมที่มาเลเซียและนิวซีแลนด์เป็นเจ้าภาพ ต้องจัดในรูปแบบออนไลน์
สถานที่จัดประชุมหลักในเอเปค 2022 คือ ศูนย์การประชุมแห่งชาติสิริกิติ์ ซึ่งเคยใช้จัดประชุมรัฐมนตรีเอเปคเมื่อ พ.ศ. 2546 โดยได้มีการรื้ออาคารเดิมแล้วก่อสร้างอาคารใหม่ เริ่มดำเนินการตั้งแต่ พ.ศ. 2562 และแล้วเสร็จพร้อมเปิดให้บริการในเดือนกันยายน พ.ศ. 2565 สองเดือนก่อนการประชุมเอเปค 2022 จะเริ่มต้น นอกจากนี้ หอประชุมกองทัพเรือ ยังเป็นสถานที่จัดเลี้ยงรับรองผู้นำเขตเศรษฐกิจและแขกรับเชิญพิเศษพร้อมคู่สมรส เช่นเดียวกับการประชุมเอเปคในปี พ.ศ. 2546 อนึ่ง ก่อนหน้านี้เคยมีการเสนออิมแพ็ค เมืองทองธานี เป็นตัวเลือกในการจัดประชุม
การประชุมเอเปคครั้งนี้นับเป็นครั้งที่ 3 ที่ไทยเป็นเจ้าภาพ โดยเคยเจ้าภาพจัดการประชุมในปี พ.ศ. 2535 และ 2546
ตราสัญลักษณ์
ตราสัญลักษณ์ของการประชุม ออกแบบโดยชวนนท์ วงศ์ตระกูลจง นิสิตภาควิชาสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย โดยเป็นรูป "ชะลอม" ซึ่งเป็นเครื่องจักสานไทยที่ใช้ใส่สิ่งของในการเดินทาง หรือนำไปมอบกับบุคคลที่เคารพในสังคมไทยจากรุ่นสู่รุ่น ทำจากไม้ไผ่ สะท้อนถึงการค้าที่เปิดกว้าง เชื่อมโยงมิตรภาพเข้าด้วยกัน และเป็นมิตรต่อสิ่งแวดล้อม ตราสัญลักษณ์ประกอบด้วยชะลอม 21 ช่อง สื่อถึงสมาชิก 21 เขตเศรษฐกิจ และใช้สีน้ำเงิน ชมพู เขียว สื่อให้เห็นถึงคำขวัญของการประชุม "เปิดกว้าง สร้างสัมพันธ์ เชื่อมโยงกัน สู่สมดุล"
กำหนดการประชุม
สัปดาห์ผู้นำเขตเศรษฐกิจเอเปค (APEC Economic Leaders' Week: AELW) เริ่มด้วยการประชุมเจ้าหน้าที่อาวุโสเอเปค ในวันที่ 14–16 พฤศจิกายน พ.ศ. 2565 และการประชุมรัฐมนตรีเอเปคในวันที่ 17 พฤศจิกายน โดยมีหัวข้อสำคัญคือการผลักดันเขตการค้าเสรีเอเชีย–แปซิฟิก หรือ FTAAP และแนวคิดเศรษฐกิจบีซีจี ช่วงค่ำวันเดียวกัน รัฐบาลไทยได้จัดงานเลี้ยงรับรองผู้นำเขตเศรษฐกิจเอเปคและแขกรับเชิญพิเศษพร้อมคู่สมรส ที่หอประชุมกองทัพเรือ
ในงานเลี้ยงรับรองดังกล่าว ได้มีการจัดอาหารค่ำซึ่งดูแลโดย ชุมพล แจ้งไพร เจ้าของร้าน "อาหาร" ซึ่งได้รับดาวมิชลินสองดวง อีกทั้งยังเคยมีประสบการณ์ดูแลอาหารในการประชุมเอเปคที่ประเทศไทยเคยเป็นเจ้าภาพในปี พ.ศ. 2535 และ 2546 รวมถึงการประชุมสุดยอดผู้นำอาเซียนเมื่อปี พ.ศ. 2562 ชุมพลออกแบบอาหารค่ำดังกล่าวในแนวคิด "ภูมิปัญญาอาหารไทยอย่างยั่งยืน" โดยใช้วัตถุดิบคุณภาพสูงจากทั่วประเทศ
นอกจากนี้ ในงานเลี้ยงกาลาดินเนอร์รับรองผู้นำเอเปค ยังมีการแสดงโดยกระทรวงวัฒนธรรม ที่สะท้อนให้เห็นถึงแนวคิดหลักของการประชุมเอเปคครั้งนี้ โดยมีนักร้องผู้มีชื่อเสียงร่วมแสดง เช่น ธงไชย แมคอินไตย์, รัดเกล้า อามระดิษ เป็นต้น อีกทั้งยังมีการประดับตกแต่งสถานที่ในบรรยากาศงานลอยกระทง อนึ่ง ในช่วงเวลาดังกล่าวยังมีการแสดงแสง สี เสียง ตลอดแนวแม่น้ำเจ้าพระยา ตั้งแต่สะพานพระราม 8 ถึงไอคอนสยามด้วย
หลังจากนั้นในวันที่ 18 พฤศจิกายน พลเอก ประยุทธ์ จันทร์โอชา นายกรัฐมนตรีไทย ในฐานะเจ้าภาพ ได้ให้การต้อนรับและร่วมประชุมกับผู้นำเขตเศรษฐกิจ, ผู้แทน และแขกรับเชิญพิเศษในช่วงแรก เพื่อรับฟังความคิดเห็นจากผู้นำเขตเศรษฐกิจ และโน้มน้าวให้ลงนามในร่างเป้าหมายกรุงเทพว่าด้วยเศรษฐกิจบีซีจี ต่อมารองประธานาธิบดีสหรัฐพร้อมด้วยผู้นำญี่ปุ่นและเกาหลีใต้ ได้จัดประชุมฉุกเฉินจากเหตุเกาหลีเหนือยิงขีปนาวุธพิสัยข้ามทวีปตกลงใกล้ทะเลญี่ปุ่น โดยผู้นำแคนาดา, ออสเตรเลีย และนิวซีแลนด์ เข้าร่วมประชุมดังกล่าวด้วย กมลา แฮร์ริส รองประธานาธิบดีสหรัฐ ประณามการกระทำดังกล่าวว่าเป็นความ "อุกอาจ" อีกทั้งเตือนเกาหลีเหนือให้หยุดการกระทำที่ผิดกฎหมายและบั่นทอนเสถียรภาพของภูมิภาคจากนี้ต่อไป
ในช่วงเวลาเดียวกันกับการประชุมดังกล่าว นราพร จันทร์โอชา ภริยานายกรัฐมนตรีไทย นำคู่สมรสผู้นำเอเปค ซึ่งรวมถึง ดั๊ก เอ็มฮัฟฟ์ คู่สมรสรองประธานาธิบดีสหรัฐ ชมนิทรรศการและรับประทานอาหารกลางวัน ณ พิพิธภัณฑ์ศิลป์แผ่นดิน ศูนย์ศิลปาชีพเกาะเกิด จังหวัดพระนครศรีอยุธยา
ต่อมาในช่วงเย็นวันเดียวกัน พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออกพร้อมด้วย สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ณ พระที่นั่งจักรีมหาปราสาท ทรงรับพระประมุข ประธานาธิบดี และพระราชทานพระบรมราชวโรกาสให้ นายกรัฐมนตรี ผู้นำเขตเศรษฐกิจสมาชิกหรือผู้แทน และแขกพิเศษ พร้อมด้วยคู่สมรส เฝ้าทูลละอองธุลีพระบาท
วันถัดมาผู้นำเขตเศรษฐกิจได้ร่วมประชุมในช่วงที่สอง โดยมีหัวข้อหลักคือการผลักดันเขตการค้าเสรีเอเชีย–แปซิฟิก การลงนามรับรองเอกสารเป้าหมายกรุงเทพ และการส่งมอบหน้าที่เจ้าภาพปีต่อไปให้สหรัฐ ทั้งนี้ สมาชิก "ส่วนใหญ่" ของเอเปค ประณามการรุกรานยูเครนโดยรัสเซียด้วย แต่ทั้งนี้ยังมีมุมมองที่แตกต่างในเรื่องการประเมินสถานการณ์และมาตรการลงโทษต่อผู้ก่อสงคราม แถลงการณ์ที่ประชุมยังระบุด้วยว่า แม้เอเปคจะไม่ใช่เวทีในการหาทางออกต่อปัญหาความมั่นคง แต่ประเด็นดังกล่าวก็ส่งผลอย่างยิ่งต่อเศรษฐกิจโลก
ในช่วงเวลาดังกล่าว ยังมีการประชุมสุดยอดผู้บริหารภาคเอกชนแห่งเอเปค หรือเอเปค ซีอีโอ ซัมมิท 2022 คู่ขนานไปกับการประชุมหลัก ณ โรงแรม ดิ แอทธินี กรุงเทพ โดยมีผู้นำเขตเศรษฐกิจบางส่วนเข้าร่วมประชุม ทั้งนี้ สภาที่ปรึกษาทางธุรกิจเอเปค ผู้จัดการประชุม ได้จัดงานเลี้ยงต้อนรับ ณ ริเวอร์พาร์ค ไอคอนสยาม และงานเลี้ยงรับรอง ณ รอยัลพารากอนฮอลล์ สยามพารากอน ด้วย
วันหยุดราชการกรณีพิเศษ
คณะรัฐมนตรีมีมติให้วันที่ 16-18 พฤศจิกายน พ.ศ. 2565 เป็นวันหยุดราชการเป็นกรณีพิเศษ เฉพาะในเขตกรุงเทพมหานคร จังหวัดนนทบุรี และจังหวัดสมุทรปราการ เพื่อบรรเทาปัญหาการจราจร อำนวยความสะดวกในการเดินทางของผู้เข้าร่วมการประชุม รวมทั้งเพื่อให้การอารักขาและการรักษาความปลอดภัยผู้นำเขตเศรษฐกิจเอเปค เป็นไปด้วยความเรียบร้อยและมีประสิทธิภาพสูงสุด อนึ่ง กระทรวงศึกษาธิการ ได้มีประกาศปิดสถานศึกษาของรัฐในสังกัดตามพื้นที่และวันดังกล่าว ทั้งนี้ ให้สถานศึกษาตามประกาศนั้นจัดการสอนชดเชยให้ครบตามวันที่ปิดต่อไป
ส่วนธนาคารแห่งประเทศไทยแม้มิได้กำหนดให้ช่วงเวลาดังกล่าวเป็นวันหยุดธนาคาร แต่ได้ขอความร่วมมือสถาบันการเงินต่าง ๆ พิจารณาให้หน่วยงานที่ไม่ได้บริการประชาชนหรืองานที่มีความเสี่ยงต่อระบบไม่สูงนัก ในพื้นที่กรุงเทพมหานครและปริมณฑล ทำงานจากที่พำนักอาศัยของแต่ละบุคคล (Work from home)
การรักษาความปลอดภัย
ในช่วงการประชุมสุดยอดผู้นำเอเปคนั้น ศูนย์การประชุมแห่งชาติสิริกิติ์มีการรักษาความปลอดภัยอย่างเข้มงวดตามมาตรฐานสากล โดยรถยนต์ที่จะเข้าพื้นที่ต้องมีการตรวจค้นทั้งหมด และผู้ที่จะเข้าปฏิบัติงานต้องมีการลงทะเบียนไว้ล่วงหน้า ซึ่งสื่อมวลชนที่ไม่ได้ลงทะเบียน จะไม่ได้รับอนุญาตให้เข้ามาทำข่าวในพื้นที่ดังกล่าว
สำหรับการจราจรนั้น มีการปิดถนนโดยรอบศูนย์การประชุม โดยเฉพาะถนนรัชดาภิเษกปิดการจราจรตั้งแต่แยกอโศกมนตรีถึงแยกพระรามที่ 4 และถนนดวงพิทักษ์ปิดการจราจรทั้งเส้นทาง ระหว่างวันที่ 16–19 พฤศจิกายน พ.ศ. 2565 ตลอด 24 ชั่วโมง รวมถึงปิดใช้งานสวนเบญจกิติ, สวนป่าเบญจกิติ , สถานีรถไฟฟ้าที่เชื่อมต่อกับสถานที่จัดประชุม รวมทั้งปิดสกายวอล์คข้ามแยกราชประสงค์ และแยกอโศก ซึ่งอยู่ใกล้กับสถานที่พำนักของผู้นำเขตเศรษฐกิจและอยู่เหนือเส้นทางไปยังสถานที่จัดประชุมในช่วงเวลาดังกล่าว อีกทั้งมีการจัดเตรียมรถรับ-ส่ง เพื่ออำนวยความสะดวกแก่ประชาชนที่พักอาศัยหรือทำงานในสถานที่ใกล้เคียงศูนย์ประชุม อนึ่ง ขสมก. ได้ปรับเปลี่ยนเส้นทางเดินรถโดยสารประจำทาง จำนวน 14 สาย เพื่อรองรับการปิดและปรับการจราจรในช่วงการประชุม นอกจากนี้กรมเจ้าท่ายังมีการควบคุมเส้นทางการจราจรทางน้ำในแม่น้ำเจ้าพระยาเป็นบางช่วงด้วย
สำนักงานตำรวจแห่งชาติ (สตช.) ได้เตรียมกำลังตำรวจประมาณ 35,000 นาย เพื่อดูแลความปลอดภัยและอำนวยความสะดวกผู้นำที่เข้าร่วมประชุม นอกจากนี้ สตช. ยังติดตั้งกล้องวงจรปิดในพื้นที่กรุงเทพมหานคร นนทบุรี และสมุทรปราการ รวมกว่า 20,000 ตัว และระดมกวาดล้างปราบปรามผู้กระทำความผิดเกี่ยวกับอาวุธปืนเถื่อน อาวุธปืนสงคราม ยาเสพติด และหมายจับค้างเก่าด้วย
สำหรับการชุมนุมของกลุ่มต่าง ๆ นั้น สตช. ประกาศให้พื้นที่การประชุม ที่พักของผู้นำ และเส้นทางที่ผู้นำจะใช้ เป็นพื้นที่ห้ามกีดขวางการจราจร เพื่อป้องกันการรวมตัวของผู้ชุมนุมบริเวณใกล้เคียง ซึ่งสำนักนายกรัฐมนตรีได้ออกประกาศให้พื้นที่รอบศูนย์การประชุม รวมทั้งโรงแรมอีกจำนวน 19 แห่ง ในพื้นที่ เขตคลองเตย, เขตปทุมวัน, เขตสาทร และเขตบางรัก เป็นพื้นที่ตามมาตรา 8 (5) ของพระราชบัญญัติการชุมนุมสาธารณะ พ.ศ. 2558 และกองบัญชาการตำรวจนครบาลยังประกาศห้ามชุมนุมในบริเวณรอบทำเนียบรัฐบาลด้วย อนึ่ง ผู้นำเขตเศรษฐกิจและผู้เข้าร่วมการประชุมเอเปค 2022 จะได้รับเอกสิทธิ์และความคุ้มกันตามกฎหมายที่ได้ตราไว้เมื่อ พ.ศ. 2561
ทั้งนี้ รัฐบาลไทยจัดพื้นที่การยื่นหนังสือของกลุ่มผู้ชุมนุมถึงผู้นำแต่ละประเทศ ไว้ที่อาคารกระทรวงการต่างประเทศ ถนนศรีอยุธยา และกรมการกงสุล ศูนย์ราชการแจ้งวัฒนะ นอกจากนี้ กรุงเทพมหานครได้จัดพื้นที่สาธารณะจำนวนเจ็ดแห่ง เช่น ลานคนเมือง ศูนย์เยาวชนไทย-ญี่ปุ่น (ดินแดง) เป็นต้น เพื่อรองรับผู้ชุมนุมที่ขออนุญาตใช้พื้นที่ล่วงหน้าในช่วงการประชุมดังกล่าว โดย ชัชชาติ สิทธิพันธุ์ ผู้ว่าราชการกรุงเทพมหานคร มอบหมายให้พลเอก นิพัทธ์ ทองเล็ก และพลตำรวจเอก อดิศร์ งามจิตสุขศรี ที่ปรึกษาผู้ว่าราชการกรุงเทพมหานคร ทำหน้าที่ดูแลและประสานงานผู้ชุมนุม
สำนักงานการบินพลเรือนแห่งประเทศไทย กำหนดเขตห้ามบินสำหรับอากาศยาน โดยเฉพาะอากาศยานไร้คนขับ และอากาศยานที่ไม่ได้รับอนุญาตให้บิน ในพื้นที่กรุงเทพมหานคร รัศมีโดยรอบ 10 นอติคอลไมล์ (ประมาณ 19 กิโลเมตร) จากอนุสาวรีย์ชัยสมรภูมิ ความสูงตั้งแต่ 0–3,000 ฟุต จากพื้นดิน ในช่วงการประชุมเอเปค 2022 ระหว่างวันที่ 13–21 พฤศจิกายน พ.ศ. 2565
ของที่ระลึก
สำหรับของที่ระลึกสำหรับผู้นำเขตเศรษฐกิจเอเปคและคู่สมรสนั้น ประกอบด้วย ภาพดุนโลหะพระบรมมหาราชวัง, กล่องเครื่องประดับดุนโลหะ, ผลิตภัณฑ์ผ้าไหมทอมือย้อมสีธรรมชาติ, สมุดรายนามผู้ผลิตและผู้ประกอบการผ้าไหมของประเทศไทย, เหรียญกษาปณ์ที่ระลึกการประชุมเอเปค 2022, กรอบรูปถมเงิน พร้อมภาพพระราชทานของผู้นำเขตเศรษฐกิจและแขกพิเศษของรัฐบาลพร้อมคู่สมรสระหว่างการเข้าเฝ้าฯ และกล่องลิเภาเลี่ยมขอบเงิน ตกแต่งเงินลงยาสี ซึ่งกรอบรูปและกล่องลิเภาจะมอบให้ผู้นำเขตเศรษฐกิจ และแขกพิเศษของรัฐบาลในภายหลัง
ศูนย์สื่อมวลชน
รัฐบาลไทยได้จัดพื้นที่ศูนย์สื่อมวลชนไว้ที่โถงนิทรรศการในชั้น LG ของศูนย์การประชุมแห่งชาติสิริกิติ์ โดยมีการแบ่งพื้นที่ต่าง ๆ เป็นสัดส่วน และมีการดำเนินงานที่สอดคล้องกับแนวคิดของการประชุม อีกทั้งยังมีพื้นที่เพื่อการสันทนาการและผ่อนคลาย มีการจัดบริการนวดแผนไทยโดยกรมพัฒนาฝีมือแรงงาน ซึ่งมีผู้ให้ความสนใจเป็นจำนวนมาก นอกจากนี้ยังมีการแสดงศิลปวัฒนธรรมไทย ซึ่งบัวขาว บัญชาเมฆ ได้ขึ้นสาธิตแม่ไม้มวยไทยในเวทีดังกล่าวด้วย
อนึ่ง มีสื่อมวลชนเข้าร่วมทำข่าวในการประชุมครั้งนี้ประมาณ 2,300 ราย โดยนอกจากสื่อของเจ้าภาพแล้ว ยังมีสื่อจากเขตเศรษฐกิจต่าง ๆ เข้าร่วมด้วย โดยสื่อจากจีนมีจำนวนมากที่สุด ตามด้วยญี่ปุ่นและสหรัฐ
ผู้นำที่เข้าร่วมประชุม
การประชุมนี้เป็นการเข้าร่วมครั้งแรกของแอนโทนี แอลบานีส นายกรัฐมนตรีออสเตรเลีย, กาบริเอล โบริช ประธานาธิบดีชิลี, บองบอง มาร์กอส ประธานาธิบดีฟิลิปปินส์ และจอห์น ลี ผู้บริหารสูงสุดของฮ่องกง
ในการประชุมสุดยอดผู้นำเอเปค 2022 ประธานาธิบดีเวียดนาม, ประธานาธิบดีสาธารณรัฐประชาชนจีน และมกุฎราชกุมารแห่งซาอุดีอาระเบีย ได้ใช้โอกาสดังกล่าวเยือนประเทศไทยในฐานะแขกของรัฐบาล โดยเฉพาะมกุฎราชกุมารแห่งซาอุดีอาระเบีย ถือเป็นการเสด็จพระราชดำเนินเยือนประเทศไทยของสมาชิกราชวงศ์ซะอูดเป็นครั้งแรกในรอบสามทศวรรษ หลังจากทั้งสองประเทศลดความสัมพันธ์ทางการทูตจากคดีเพชรซาอุ
ในช่วงเวลาดังกล่าว นายกรัฐมนตรีไทยได้มีการหารือทวิภาคีกับผู้นำฝรั่งเศส, ญี่ปุ่น, ออสเตรเลีย, นิวซีแลนด์, รองประธานาธิบดีสหรัฐ และกรรมการจัดการกองทุนการเงินระหว่างประเทศ
นอกจากนี้ ประธานาธิบดีจีนและนายกรัฐมนตรีญี่ปุ่นได้พบปะหารือกันเป็นครั้งแรกในรอบสามปี และยังมีการหารือทวิภาคีของผู้นำเขตเศรษฐกิจอื่น ๆ ด้วย
ผู้นำและผู้แทนเขตเศรษฐกิจ
ต่อไปนี้เป็นรายพระนามและชื่อผู้นำและผู้แทนเขตเศรษฐกิจที่เข้าร่วมประชุมเอเปค 2022
แขกรับเชิญพิเศษ
ประเทศไทยในฐานะเจ้าภาพได้เชิญแขกพิเศษเข้าร่วมประชุม ดังนี้
อนึ่ง ฮุน เซน นายกรัฐมนตรีกัมพูชา มีกำหนดเข้าร่วมประชุมในฐานะประธานอาเซียน แต่ได้ยกเลิกกำหนดการ เนื่องจากติดเชื้อโควิด-19 ทั้งนี้ โจโก วิโดโด ประธานาธิบดีอินโดนีเซีย ซึ่งเป็นสมาชิกเอเปคอยู่แล้ว จะรับหน้าที่ประธานอาเซียนในปี พ.ศ. 2566
ผลกระทบ
จากการที่ถนนรอบบริเวณศูนย์การประชุมแห่งชาติสิริกิติ์ ถูกปิดลงตามแผนการรักษาความปลอดภัยนั้น บุคคลที่ต้องการผ่านเข้า-ออก เนื่องจากทำงานและ/หรืออาศัยบริเวณใกล้เคียง ต้องทำเรื่องขอมีบัตรผ่านกับสถานีตำรวจในท้องที่ดังกล่าว ซึ่งก่อนการประชุมสุดยอดผู้นำเอเปคสองวัน มีผู้เดินทางไปทำบัตรผ่านดังกล่าวเป็นจำนวนมาก ตำรวจจึงขยายเวลาไปจนถึงวันสิ้นสุดการประชุม ด้านพนักงานรับ-ส่งอาหารของบริการเดลิเวอรี หรือไรเดอร์ รวมถึงกลุ่มมอเตอร์ไซค์รับจ้างบางส่วน มีความกังวลว่าจะไม่ได้เข้าพื้นที่ เนื่องจากไม่เข้าเงื่อนไขดังกล่าว
นอกจากบริเวณดังกล่าวแล้ว เส้นทางที่ผู้นำจะเดินทางไปยังกิจกรรมต่าง ๆ ระหว่างการประชุม ก็ได้รับผลกระทบจากการปิดและปรับการจราจรด้วย ซึ่งเส้นทางดังกล่าวส่วนใหญ่อยู่ในพื้นที่เขตคลองเตย เขตปทุมวัน เขตสาทร เขตบางรัก เขตราชเทวี เขตพระนคร และเขตบางกอกน้อย
ผู้ค้าบางส่วนในตลาดคลองเตย ซึ่งใกล้สถานที่จัดประชุม กล่าวว่าตนมีรายได้ที่ลดลง เนื่องจากมีการปิดและปรับการจราจร รวมถึงมีประกาศวันหยุดในกรุงเทพมหานคร แต่ตลาดมิได้หยุดตาม ส่งผลให้ลูกค้ามาจับจ่ายลดลง ซึ่งรถตุ๊กตุ๊กในบริเวณดังกล่าวก็ได้รับผลกระทบเช่นเดียวกัน
ก่อนการประชุม
ในช่วงก่อนการประชุมเอเปค 2022 มีมวลชนกลุ่มหนึ่งได้เตรียมติดตั้งป้ายผ้าเพื่อประท้วงที่แยกอโศกมนตรี ซึ่งเป็นเส้นทางที่ผู้นำเขตเศรษฐกิจจะเดินทางผ่านระหว่างการประชุม แต่ตำรวจได้เจรจาให้กลุ่มดังกล่าวเก็บป้ายผ้านั้นออกไป, มีการคุมตัวนักศึกษามหาวิทยาลัยรามคำแหงรวมถึงกลุ่มนักเคลื่อนไหวในจังหวัดชายแดนภาคใต้ , เกิดเหตุเพลิงไหม้ 4 จุดในพื้นที่กรุงเทพมหานครและปริมณฑล กับเหตุระเบิดปั๊มน้ำมันอีกสองแห่งในพื้นที่จังหวัดชายแดนภาคใต้ และกลุ่มกรีนพีซในประเทศไทยได้จัดกิจกรรมเชิงสัญลักษณ์ในบริเวณทะเลสาบสวนเบญจกิติ เรียกร้องให้รัฐบาลร่วมผลักดันกองทุนว่าด้วยความสูญเสียและความเสียหาย สำหรับกลุ่มประเทศและชุมชนที่เสี่ยงต่อสภาพวิกฤตภูมิอากาศ
เครือข่ายภาคประชาชนส่วนหนึ่ง ซึ่งมีกลุ่มเคลื่อนไหวทางการเมืองที่มีบทบาทในการประท้วงก่อนหน้านั้นรวมอยู่ด้วย นอกจากวิจารณ์โมเดลเศรษฐกิจบีซีจีแล้ว ยังอ้างว่าประยุทธ์ซึ่งสืบทอดอำนาจนายกรัฐมนตรีจากการรัฐประหารเมื่อแปดปีก่อนหน้า ไม่มีความชอบธรรมในการเป็นประธานที่ประชุมเอเปค กลุ่มดังกล่าวได้เรียกร้องให้ประยุทธ์ลาออกจากตำแหน่ง พร้อมประกาศเคลื่อนไหวคู่ขนานกับการประชุมเอเปค 2022
ในวันที่ 14 พฤศจิกายน ตัวแทนของกลุ่มได้เดินสายประชาสัมพันธ์โดยสวมชุดจากภาพยนตร์อวตาร แจกใบปลิวที่ย่านสยาม, ราชประสงค์ และเยาวราช วันถัดมาตัวแทนของกลุ่มได้เดินทางไปยื่นหนังสือที่สถานเอกอัครราชทูตประจำประเทศไทยจำนวนสี่แห่ง ได้แก่ ออสเตรเลีย, แคนาดา, นิวซีแลนด์ และสหรัฐ และแนวร่วมของเครือข่ายยังจัดกิจกรรมแต่งกายเป็นตัวละครจากไซอิ๋วเพื่อประท้วงการประชุมด้วย
วันที่ 17 พฤศจิกายน มีชาวไทยเชื้อสายจีนและชาวจีนขึ้นป้ายข้อความต้อนรับและตะโกนต้อนรับสี จิ้นผิงที่ถนนเจริญกรุงและถนนสีลม
ระหว่างการประชุม
เครือข่ายภาคประชาชนที่ใช้ชื่อกลุ่มว่า "ราษฎรหยุดเอเปค 2022" ซึ่งได้ประกาศชุมนุมตามที่กล่าวมาข้างต้น ได้ดำเนินการชุมนุมเพื่อต่อต้านการประชุมเอเปค ระหว่างวันที่ 16–18 พฤศจิกายน ณ ลานคนเมือง ศาลาว่าการกรุงเทพมหานคร เสาชิงช้า พร้อมมีกิจกรรมเสริม เช่น การแต่งกายด้วยชุดหมีพูห์เพื่อประท้วงนโยบายจีนเดียวหน้าสถานที่พำนักของผู้นำเขตเศรษฐกิจ, พิธีเผาพริกเกลือ เผาหุ่นฟาง เพื่อสาปแช่งเผด็จการ เป็นต้น นอกจากนี้ทางกลุ่มยังวางแผนเดินทางไปทำกิจกรรมแสดงสัญลักษณ์ในบริเวณใกล้สถานที่ประชุม
ในช่วงเที่ยงวันพฤหัสบดีที่ 17 กรกฎาคม กลุ่มผู้ชุมนุมพยายามเดินทางจากแยกอโศกสู่พื้นที่การประชุม แต่ถูกตำรวจสกัดกั้นไว้ ตัวแทนของกลุ่มจึงได้อ่านแถลงการณ์ประณามรัฐบาลประยุทธ์ จากนั้นได้ยุติการชุมนุมที่บริเวณดังกล่าว โดยก่อนหน้านี้ผู้ชุมนุมต่อต้านเอเปคอีกกลุ่มมีการเผชิญหน้ากับตำรวจบริเวณอนุสาวรีย์ประชาธิปไตย ขณะที่แกนนำผู้ชุมนุมยืนยันที่จะเดินทางเข้าใกล้สถานที่จัดการประชุมอีกในเช้าวันถัดไป
ช่วงเช้าวันศุกร์ที่ 18 พฤศจิกายน กลุ่มผู้ชุมนุมได้จัดกิจกรรมเชิงสัญลักษณ์ด้วยการติดตั้งอุปกรณ์คล้ายกิโยตีนบริเวณใต้เสาชิงช้า จากนั้นจึงเริ่มเคลื่อนจากที่ตั้งไปทางถนนดินสอเพื่อไปยังอนุสาวรีย์ประชาธิปไตย แต่ถูกตำรวจสกัดและใช้การเจรจาร่วมด้วยซึ่งไม่เป็นผล ผู้ชุมนุมบางส่วนขว้างปาสิ่งของรวมถึงน้ำปลาร้า ทุบตีรถตำรวจ และบางส่วนใช้ไม้หน้าสามพยายามตีไปยังเจ้าหน้าที่ ตำรวจจึงใช้กระสุนยาง และใช้กระบองตีไปยังผู้ชุมนุมเพื่อระงับเหตุ มีผู้บาดเจ็บจากกระสุนยางจำนวน 5 คน นอกจากนี้ยังมีผู้สื่อข่าวรอยเตอร์สถูกเศษแก้วกระเด็นเข้าตาได้รับบาดเจ็บ เดอะแมทเทอร์อ้างว่าผู้สื่อข่าวของตนที่สวมปลอกแขนสื่อมวลชนถูกตำรวจทำร้ายร่างกาย ส่วนสื่อฝ่ายสนับสนุนประยุทธ์อ้างว่ากลุ่มต่อต้านบางส่วนมีการนำเลือดปลอมมาใช้เพื่อสร้างสถานการณ์ชุมนุมให้ดูรุนแรงกว่าความเป็นจริง ทั้งนี้ มีผู้ชุมนุมถูกจับกุมจำนวน 25 คน ต่อมามีเจ้าหน้าที่ออกรับข้อเรียกร้องของผู้ชุมนุม สถานการณ์จึงได้คลี่คลายลงในระดับหนึ่ง
หลังจากนั้นตำรวจได้นำตู้คอนเทนเนอร์ปิดถนนดินสอ ส่วนกลุ่มผู้ชุมนุมประกาศยุติการชุมนุมที่ลานคนเมือง พร้อมเดินทางไปปักหลักที่สถานีตำรวจนครบาลทุ่งสองห้อง เพื่อกดดันให้ปล่อยตัวผู้ถูกจับกุมจากเหตุดังกล่าวในช่วงเย็นวันเดียวกัน
จากเหตุการณ์ทั้งสองวัน ตำรวจได้รวบรวมพยานหลักฐานเพื่อดำเนินคดีกับกลุ่มดังกล่าว โดยเฉพาะเหตุการณ์ในวันที่ 18 พฤศจิกายน ซึ่งมีตำรวจได้รับบาดเจ็บจำนวน 15 นาย สาหัส 1 นาย และทรัพย์สินเสียหายอีกจำนวนหนึ่ง ทั้งนี้ ตำรวจได้ตั้งข้อหาผู้ชุมนุมว่ามีความผิดตามพระราชบัญญัติ (พ.ร.บ.) การชุมนุมสาธารณะ, การต่อสู้ขัดขวางเจ้าหน้าที่, การวางเพลิง ทำให้ทรัพย์สินราชการเสียหาย, ทำร้ายร่างกาย, ความผิดตาม พ.ร.บ. จราจรทางบก และ พ.ร.บ. ความสะอาด
เวลาต่อมาตำรวจได้ปล่อยผู้ชุมนุมจำนวน 23 คน ตามที่ได้รับการประกันตัวก่อนหน้านี้ โดยตั้งเงื่อนไขห้ามเข้าร่วมหรือชักชวนบุคคลอื่นเข้าร่วมชุมนุมทางการเมือง และมั่วสุมหรือกระทำการใด ๆ ให้เกิดความวุ่นวายในบ้านเมือง หลังจากนั้นผู้ชุมนุมอีก 2 คน ก็ได้รับการประกันตัวเช่นกัน
ความเคลื่อนไหวอื่น ๆ
กลุ่มสนับสนุนประยุทธ์ได้เตรียมตอบโต้การชุมนุมต่อต้านเอเปค ด้าน กลุ่ม นปช. จังหวัดเชียงใหม่ ประกาศไม่ร่วมการชุมนุมต่อต้านเอเปค เนื่องจากเห็นว่ารัฐบาลประยุทธ์ใกล้หมดวาระ และมีบทเรียนจากการชุมนุมเมื่อครั้งการประชุมอาเซียนในปี พ.ศ. 2552
สถานเอกอัครราชทูตเมียนมาประจำประเทศไทย ประกาศแจ้งเตือนชาวเมียนมาที่อาศัยหรือทำงานอยู่ในประเทศไทย ให้อยู่ในความสงบภายในสถานที่พำนักของตนเอง ห้ามเคลื่อนไหวใด ๆ ที่อาจเป็นความสุ่มเสี่ยงให้เกิดอาชญากรรม ตลอดจนปฏิบัติตามกฎหมายและระเบียบต่าง ๆ ของประเทศไทยอย่างเคร่งครัด ในช่วงการประชุมเอเปค 2022
หลังเหตุการณ์ปะทะกันเมื่อวันที่ 18 พฤศจิกายน โฆษกกระทรวงการต่างประเทศของไทยกล่าวว่า รัฐบาลมีหน้าที่ดูแลการชุมนุมซึ่งเป็นสิทธิเสรีภาพของประชาชนให้เป็นไปตามกฎหมาย ในขณะเดียวกันก็ต้องดูแลการประชุมให้สำเร็จลุล่วง โดยไม่มีการละเมิดสิทธิ์อันชอบธรรมซึ่งกันและกัน
ข้อวิจารณ์
แซม แบรอน ผู้เชี่ยวชาญด้านเอเชียแปซิฟิกศึกษา วิจารณ์ว่าการที่โจ ไบเดิน ประธานาธิบดีสหรัฐ ไม่มาร่วมประชุม และส่งรองประธานาธิบดีกมลา แฮร์ริส มาร่วมประชุมแทน ทั้งที่สหรัฐจะเป็นเจ้าภาพในปีถัดไปนั้น เป็นความผิดพลาดของรัฐบาลแห่งกรุงวอชิงตัน ดี.ซี. ที่แสดงออกว่ากำลังเหินห่างภูมิภาคอาเซียน อีกทั้งจะเปิดโอกาสให้จีนซึ่งกำลังมีอิทธิพลในภูมิภาคดังกล่าวสูงอยู่แล้ว ยิ่งมีอำนาจมากขึ้นไปอีก ด้านมติชนสุดสัปดาห์วิเคราะห์ว่าการไม่เดินทางมาร่วมประชุมเอเปคของไบเดินนั้น สะท้อนถึงมุมมองอันตกต่ำของไทยในสายตาประเทศเสรีประชาธิปไตย คำ ผกา สื่อมวลชน วิจารณ์ว่าการจัดประชุมเอเปคดังกล่าวเป็นเหมือน "ผักชีโรยหน้า" เพราะการเตรียมการส่วนใหญ่เป็นไปเพื่อให้แขกเห็นภาพที่สวยงาม แต่ไม่สนใจแก้ไขปัญหาของประชาชนอย่างแท้จริง
วิชา เป้าอารีย์ ผู้อำนวยการนิด้าโพล กล่าวว่าแม้เอเปคจะช่วยส่งเสริมภาพลักษณ์ที่ดีของไทย แต่ก็ไม่ได้เป็นตัวชี้วัดคะแนนนิยมของรัฐบาลประยุทธ์แต่อย่างใด สุรชาติ บำรุงสุข กล่าวว่าด้วยความที่ไทยมีความเกรงใจจีนและรัสเซียมากเกินไป และผู้นำไม่มีวิสัยทัศน์ชัดเจน อีกทั้งมีที่มาจากการรัฐประหาร ส่งผลให้การประชุมครั้งนี้ขาดเสน่ห์ที่จะชักชวนนานาชาติให้มาสนใจประเทศไทย
ผู้จัดการออนไลน์กล่าวว่าไทยจะได้ประโยชน์อย่างมากจากการหารือทวิภาคีกับชาติต่าง ๆ โดยเฉพาะกับผู้นำจีนและมกุฎราชกุมารซาอุดีอาระเบีย เชษฐา ทรัพย์เย็น นักวิชาการจากมหาวิทยาลัยราชภัฏธนบุรี ระบุว่าการประชุมเอเปคและ จี-20 ที่อินโดนีเซียก่อนหน้านี้ สะท้อนให้เห็นว่าเอเชียตะวันออกเฉียงใต้เป็นหนึ่งในจุดหมายสำคัญของเศรษฐกิจโลก แต่รัฐบาลไทยเองก็ต้องนำข้อสรุปที่ได้จากการประชุมดังกล่าวไปปฏิบัติด้วย จึงจะเกิดประโยชน์สูงสุด
กลุ่มศึกษาข้อตกลงเขตการค้าเสรีภาคประชาชน วิจารณ์โมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือเศรษฐกิจบีซีจี ซึ่งเป็นหัวข้อหลักในการประชุมครั้งนี้ว่า เป็นการเอื้อผลประโยชน์ให้กลุ่มนายทุนใหญ่มากกว่าประชาชน วิฑูรย์ เลี่ยนจำรูญ กล่าวว่าเศรษฐกิจบีซีจีไม่มีการพูดถึงเกษตรอินทรีย์ รวมทั้งวิจารณ์ว่าโมเดลดังกล่าวอาจเป็นเครื่องมือหนึ่งในการสืบทอดอำนาจตามแผนยุทธศาสตร์ชาติ อนุสรณ์ ธรรมใจ วิจารณ์ว่าเอเปคครั้งนี้นอกจากบีซีจีที่สอดคล้องกับกระแสโลกแล้ว ก็ไม่มีข้อริเริ่มใหม่ ๆ ที่จะสร้างผลประโยชน์ทั้งในไทยและในภูมิภาคเอเปค พิธา ลิ้มเจริญรัตน์ หัวหน้าพรรคก้าวไกล กล่าวว่ารัฐบาลไทยยังไม่มีการนำปัจจัยด้านการเปลี่ยนแปลงสภาพภูมิอากาศบรรจุในแผนนโยบายด้านการเกษตร และงบประมาณที่สนับสนุนนโยบายบีซีจีนั้น เน้นไปทางภาคอุตสาหกรรมมากกว่าความยั่งยืนต่อสิ่งแวดล้อม เป้าหมายกรุงเทพที่รัฐบาลลงนามร่วมกับภาคีสมาชิกเอเปค จึงอาจมีความน่าเชื่อถือลดน้อยลง
ก่อนการประชุมเอเปค มีผู้พบว่าป้ายประกาศข้อความที่ปรับเปลี่ยนได้ หรือ VMS บนทางพิเศษฉลองรัช เพื่อต้อนรับผู้เข้าร่วมประชุมเอเปค 2022 สะกดคำภาษาอังกฤษผิดจากคำว่า Welcome เป็น Welcom ขาดตัวอักษร e ไป และยังนำธงชาติของสมาชิก จี-20 มาใช้ประกอบ ด้านการทางพิเศษแห่งประเทศไทย (กทพ.) ขออภัยต่อความผิดพลาดที่เกิดขึ้น และชี้แจงว่าได้ดำเนินการแก้ไขทันทีที่พบข้อบกพร่องดังกล่าว ส่วนไตรศุลี ไตรสรณกุล รองโฆษกประจำสำนักนายกรัฐมนตรี ขอความร่วมมือประชาชนงดแชร์ภาพก่อนการแก้ไข เพื่อรักษาภาพลักษณ์ที่ดีในช่วงการประชุม เวลาต่อมา กทพ. ประกาศจะดำเนินคดีกับผู้นำภาพดังกล่าวไปตัดต่อ อันทำให้องค์กรเกิดความเสียหาย
นันทนา นันทวโรภาส วิจารณ์ข้อเรียกร้องของกลุ่มราษฎรหยุดเอเปค 2022 ว่าส่วนใหญ่เป็นเรื่องภายในประเทศ ไม่เข้มแข็งพอที่จะทำให้ผู้นำเขตเศรษฐกิจอื่น ๆ หันมาให้ความสำคัญ แต่การใช้มาตรการเข้มงวดในการควบคุมผู้ชุมนุม ก็ทำให้รัฐบาลเสียภาพลักษณ์ด้วยเช่นกัน ธีรนัย จารุวัสตร์ อุปนายกฝ่ายสิทธิเสรีภาพและการปฏิรูปสื่อ สมาคมนักข่าวนักหนังสือพิมพ์แห่งประเทศไทย ตั้งคำถามถึงการทำหน้าที่ของตำรวจในเหตุการณ์ที่ถนนดินสอเมื่อวันที่ 18 พฤศจิกายน ว่ากระทำรุนแรงเกินกว่าเหตุหรือไม่ และเรียกร้องให้ทุกฝ่ายตรวจสอบข้อเท็จจริงของเหตุการณ์นี้
ด้านนักการเมืองฝ่ายค้านและนักวิชาการบางส่วน ได้ออกมาประณามการกระทำของเจ้าหน้าที่รัฐจากการปะทะกันดังกล่าว พร้อมสนับสนุนให้กลุ่มผู้ประท้วงดำเนินคดีกับเจ้าหน้าที่รัฐผู้เกี่ยวข้อง ขณะที่หริรักษ์ สูตะบุตร อาจารย์มหาวิทยาลัย มองว่าการปฏิบัติการของตำรวจเป็นไปตามหน้าที่ และอ้างว่าตำรวจจำเป็นต้องใช้ความรุนแรงเพื่อหยุดการฝ่าแนวกั้นและการขว้างปาสิ่งของของผู้ประท้วง ส่วนณัฏฐา มหัทธนา นักเคลื่อนไหวทางการเมือง วิจารณ์ว่าผู้นำประท้วงกำลังใช้มวลชนเป็นเบี้ยเพื่อหวังได้ภาพตามที่ต้องการ